
Likumprojekts "Grozījumi likumā "Par izložu un azartspēļu nodevu un nodokli""
Izdarīt likumā "Par izložu un azartspēļu nodevu un nodokli" (Latvijas Republikas Saeimas un Ministru Kabineta Ziņotājs, 1994, 14. nr.; 1995, 22. nr.; 1997, 9. nr.; 1999, 17., 24. nr.; 2001, 15., 24. nr.; 2003, 2., 15., 20., 23. nr.; 2005, 14. nr.; 2007, 8. nr.; 2009, 14. nr.; Latvijas Vēstnesis, 2011, 65., 204. nr.; 2013, 194. nr.; 2015, 248. nr.; 2016, 241. nr.; 2017, 156., 242. nr.; 2019, 118., 240. nr.; 2023, 247. nr.) šādus grozījumus:
1. Aizstāt 2. panta ceturtajā daļā skaitli "37 000" ar skaitli "45 000".
2. 3. pantā:
aizstāt pirmās daļas 1. un 2. punktā skaitli "33 696" ar skaitli "40 440";
aizstāt pirmās daļas 3. punktā skaitli "6204" ar skaitli "7440";
aizstāt otrajā un trešajā daļā skaitli "15" ar skaitli "18";
aizstāt ceturtajā daļā skaitli "10" ar skaitli "12";
aizstāt piektajā daļā skaitli "12" ar skaitli "15".
3. Aizstāt 7. panta 1., 2. un 3. punktā skaitli "10" ar skaitli "15".
4. Papildināt pārejas noteikumus ar 16. punktu šādā redakcijā:
· 
· "16. Grozījumi šā likuma 3. panta pirmās daļas 1., 2. un 3. punktā, otrajā, trešajā, ceturtajā un piektajā daļā attiecībā uz nodokļa likmes noteikšanu (attiecīgi – 40 440 euro apmērā ruletei (cilindriskajai spēlei) un kāršu un kauliņu spēlēm, 7440 euro apmērā azartspēļu automātiem, 18 procentu apmērā no veiksmes spēles pa tālruni un no totalizatora un derību organizēšanas ieņēmumiem, 12 procentu apmērā no bingo organizēšanas ieņēmumiem, kā arī 15 procentu apmērā no to azartspēļu organizēšanas ieņēmumiem, kuras organizē, izmantojot telekomunikācijas) stājas spēkā 2027. gada 1. janvārī."
Likums stājas spēkā 2025. gada 1. janvārī.

